The Bachelor: ‘Ek’t geglo ons is vir mekaar bedoel’ | Netwerk24
The Bachelor: ‘Ek’t geglo ons is vir mekaar bedoel’
Deur Terésa Coetzee 26 April 2019 06:07
Terwyl Michelle Reddy Beeld se vrae beantwoord het, het sy trane in haar oë gehad.
“Ek is al soveel keer in my lewe seergemaak en ek het regtig gehoop en bid dat hierdie my happily ever after sou wees. Ongelukkig was dit nie so bestem nie. Ek het so hard geglo dat ek en Lee dalk vir mekaar bedoel kon wees dat ek glad nie teruggehou het met my gevoelens nie. Al wat ek teruggehou het, was my verlede. Ek het voluit gegaan met my missie om ware liefde te vind,” sê sy.
Hoewel sy soms taamlik gereserveerd voorgekom het in die vorige episodes, sê sy dat sy nuuskierig is van aard en sy hou van ’n lekker avontuur en pret. Dis waarom sy in die eerste plek vir The Bachelor ingeskryf het.
Om in ’n huis vol uiteenlopende vroue te woon was ’n groot uitdaging, want sy het haarself blootgestel aan konflik en konfrontasie waaraan sy glad nie gewoond is nie.
“ ’n Huis vol mooi vroue is dalk ’n man se droom, maar dis nader aan ’n nagmerrie vir ’n vrou. Maar daar was darem ook goeie tye,” sê sy.
Aanvanklik was dit moeilik om die heeltyd TV-kameras om jou te hê, maar sy het vinnig gewoond geraak daaraan, veral die kere wanneer sy en Lee alleen was. (Hul innige omhelsing en soene getuig daarvan.)
Michelle Reddy het werklik gedink die liefdesvlam tussen haar en Lee Thompson het sterk gebrand.
“Die vurige aangetrokkenheid tussen my en Lee was my eerste prioriteit,” sê sy.
Sy het baie geleer uit haar The Bachelor-ondervinding, veral dat alle mense ’n storielyn het.
“Ek sal enige dag weer iets pak soos The Bachelor.”
Meer oor: Michelle Reddy | The Bachelor
‘The Bachelor’ deel vanaand rose uit
Hier is die aanbieder van SA se eerste ‘Bachelor’
Die werklikheid agter werklikheidstelevisie